**MODEL CONTRACT DE ÎNCHIRIERE**

**NR. …………………………**

1. **PĂRTILE CONTRACTULUI**

Prezentul contract se încheie, astăzi ………….. cu începere din data de ……….. între:

**1.1. ………………………….**., cu sediul în …………………………………………………………………., nr. telefon ……………………, fax ……………………. , e-mail ………………… nr. de inreg. în registrul comerțului ……………………………….., cod fiscal …………………………, reprezentată prin …………………………… , avînd funția de …………………….. , în calitate de **Proprietar** pe de o parte,

și

**1.2. AUTORITATEA PENTRU DIGITALIZAREA ROMÂNIEI**, cu sediul în București, Bd. Libertății nr. 14, sector 5, nr. telefon 0374541179, fax 021.305.28.99, email: contact@adr.gov.ro, cod fiscal RO42283735, cont RO58TREZ7050G330800XXXX, deschis la Trezoreria Sector 5 , reprezentat prin …………………………. având funcția de ………………, în calitate de **Chiriaș,** pe de altă parte.

Având în vedere că:

1. Proprietarul asigură chiriașului folosirea spațiului situat în **………, ……….., …………, …………., ……….., ………….., județul ………….**, deținut de acesta în baza actului de proprietate/ contract de vânzare-cumpărare nr. …………………;
2. Chiriașul și-a exprimat intenția de a închiria Spațiul mai sus menționat, prin comunicarea rezultatului procedurii de selecție a ofertelor organizată de chiriaș în urma căreia oferta proprietarului a fost desemnată câștigătoare;
3. Intenția comună a părților semnatare este să își exercite cu bună-credință drepturile la care sunt îndreptățite și să-și execute cu bună-credință obligațiile pe care și le vor asuma prin prezentul Contract de închiriere (denumit în cele ce urmează ”Contractul”) și că vor depune toate diligențele necesare pentru a soluționa pe cale amiabilă orice diferend apărut în legătura cu validitatea prezentului contract de închiriere sau rezultate din interpretarea, executarea și/sau încetarea acestuia.

Părțile declară pe propria răspundere și garantează că:

1. obligațiile care le revin în temeiul prezentului Contract sau a oricărui alt acord prevăzut de și/sau încheiat în temeiul acestui Contract sunt valabile, angajante și pot fi puse în executare împotriva lor, potrivit termenelor care au fost asumate;
2. executarea de către Părți a Contractului nu intră în conflict cu: (i) nici un tratat, lege sau reglementare, hotărâre a unei instanțe judecătorești sau arbitrale de care părțile sunt ținute, (ii) niciun alt contract în care părțile sunt parte, implicit niciun contract care să condiționeze și/sau să interzică închirierea Spațiului, (iii) nici o prevedere a regulamentului de organizare și funcționare a fiecărei părți;
3. ființează și funcționează în mod legal, iar elementele de identificare ale părților sunt cele inserate în preambulul Contractului;
4. semnatarii prezentului Contract declară că au toate autorizațiile și/sau împuternicirile necesare sunt în conformitate cu legea română, iar persoanele semnatare au capacitatea de a angaja în mod valabil persoana juridică pe care o reprezintă;
5. Proprietarul garantează Chiriașului că, la data semnării Contractului, are toate documentele, avizele și acordurile necesare semnării și înregistrării prezentului Contract de închiriere oriunde va fi necesar și le va menține valabile pe toată durata Contractului;
6. Proprietarul declară că este proprietarul Spațiului pe care îl va închiria Chiriașului conform contractului de vanzare-cumparare ……………..
7. La data semnării prezentului Contract, pe adresa Spațiului nu figurează înregistrată nici o formă legală de desfășurare a vreunei activități de către terți (punct de lucru, sediu social etc.), cu excepția punctului de lucru al Proprietarului.

Prezentul Contract, împreună cu anexele sale reprezintă, în forma și conținutul în care se semnează, întregul acord, înțelegerea deplină, finală și completă a părților.

Prin acord, Părțile au hotărât să încheie prezentul Contract de închiriere, cu respectarea următoarelor clauze:

**2. DEFINIȚII**

1. ***Act adițional*** – document prin care se modifică termenii și condițiile prezentului contract, conform prevederilor legale;
2. ***Proprietar și Chiriaș*** – părțile contractante, așa cum sunt acestea denumite în prezentul contract;
3. ***Caz fortuit***– eveniment care nu poate fi prevăzut și nici împiedicat de către cel care ar fi fost chemat să răspundă dacă evenimentul nu s-ar fi produs;
4. ***Conflict de interese*****–** orice situaţie influenţând capacitatea Proprietarului de a exprima o opinie obiectivă și imparțială sau care îl împiedică pe acesta, în orice moment, să acorde prioritate intereselor chiriașului;
5. ***Data semnării*–** reprezintă data semnării prezentului contract de către ultima dintre părțile semnatare;
6. ***Data intrării în vigoare*–** reprezintă momentul semnării contractului de ambele părţi;
7. ***Forță majoră –***orice eveniment extern, imprevizibil, absolut invincibil și inevitabil independent de controlul părților, care nu se datorează greșelii sau vinei acestora, care nu putea fi prevăzut în momentul încheierii contractului și care face imposibilă îndeplinirea obligațiilor de către una dintre părți și include calamități, greve sau alte perturbări ale activității industriale, acțiuni ale unui inamic public, războaie, fie declarate sau nu, blocade, insurecții, revolte, epidemii, alunecări de teren, cutremure, furtuni, trăsnete, inundații, deversări, turbulențe civile, explozii și orice alte evenimente similare imprevizibile, mai presus de controlul Părților și care nu ar putea fi evitate prin luarea măsurilor corespunzătoare de diligență;
8. ***În scris –***reprezintă orice comunicare în formă scrisă, indiferent de modalitatea de transmitere (fax, poștă/curierat, e-mail), însoțită de confirmare de primire;
9. ***Penalitate* –** suma de bani plătibilă de către una dintre părțile contractante către cealaltă parte în caz de neîndeplinire a obligațiilor din contract, în caz de neîndeplinire a unei părți a contractului sau de îndeplinire cu întârziere a obligațiilor, astfel cum s-a stabilit prin documentele contractului;
10. ***Prejudiciu*** **–** paguba produsă Chiriașului de către Proprietar prin neexecutarea/executarea necorespunzătoare ori cu întârziere a obligațiilor stabilite în sarcina sa prin contract;
11. ***Valoarea contractului*–**este calculată prin însumarea produsului dintre cantitățile care fac obiectul contractului şi prețurile unitare ofertate de Proprietar;
12. ***Valoarea facturii*** **–** reprezintă valoarea în lei calculată pentru serviciile prestate de către Proprietar;
13. ***Zile* –** zile calendaristice, cu excepția situațiilor în care se prevede expres că sunt zile lucrătoare;

**3. OBIECTUL CONTRACTULUI**

3.1. Obiectul Contractului îl constituie stabilirea condițiilor în care Proprietarul închiriază, iar Chiriașul ia cu chirie Spațiul închiriat, în suprafața de ……….. mp. Odată cu spațiul închiriat se asigură Chiriașului dreptul de folosință a spațiilor comune necesare accesului, acordând chiriașului un drept de folosință limitată în condițiile prezentului contract.

3.2. Predarea-primirea spațiului închiriat se efectuează pe bază de proces-verbal încheiat între Părți, care constituie Anexa nr.1 la prezentul contract, în care se va consemna în mod detaliat starea în care se afla Spațiul.

**4. DURATA CONTRACTULUI**

4.1. Prezentul contract se încheie cu începere de la data de …………………, până la data de  .................. inclusiv, cu posibilitate de prelungire prin acte adiționale cu maxim 12 luni.

4.2. Partea interesată poate solicita în scris prelungirea contractului, cu cel puțin 15 zile înaintea expirării datei contractuale.

4.3. În cazul în care Părțile nu convin prelungirea contractului, Chiriașul este obligat să părăsească spațiul închiriat la expirarea termenului contractual.

**5. DOCUMENTELE CONTRACTULUI**

5.1. Documentele contractului sunt:

a) prezentele prevedri contractuale

b) caietul de sarcini;

c) oferta cuprinzând propunerea tehnică, propunerea financiară inclusiv solicitările de clarificări și răspunsurile la solicitările de clarificări;

d) proces-verbal de predare-primire – Anexa nr. 1;

e) proces-verbal de restituire – Anexa nr. 2.

**6. VALOAREA CONTRACTULUI**

6.1. Valoarea lunară aferentă închirierii spațiului pe întreaga durată a Contractului este de ………….. lei, la care se adaugă TVA în valoare de …….. lei.

Valoarea contractului aferentă închirierii spațiului pe întreaga durată a Contractului este de ………….. lei, la care se adaugă TVA în valoare de …….. lei.

Valoarea totală cu TVA a contractului este de ………………… lei.

6.2. În cazul activării opțiunii prevăzute la articolul 4.2., operatorul economic va menține aceleași condiții de preț cu cele din oferta inițială.

**7. FACTURAREA ŞI PLĂŢILE CONTRACTULUI**

**7.1.** Plata chiriei se va face lunar. Plățile lunare vor fi efectuate în lei.

**7.2.** Plăţile care urmează a fi realizate în cadrul contractului se vor face numai după primirea facturii.

**7.3.** Plata se face, prin virament bancar, în baza facturii emise de către Proprietar, pentru suma la care este îndreptățit, conform prevederilor contractuale, în contul deschis de Proprietar la Trezorerie.

**7.4.** Plata chiriei se va efectua de către Chiriaș în conformitate cu prevederile art. 6 din Legea nr. 72/2013 privind măsurile pentru combaterea întârzierii în executarea obligaţiilor de plată a unor sume de bani rezultând din contracte încheiate între profesionişti şi între aceştia şi autorităţi contractante, **cel târziu la 30 de zile calendaristice**de la data primirii facturii fiscale.

**7.5.** Dacă factura are elemente eronate și/sau erori de calcul identificate de Chiriaș și sunt necesare revizuiri, clarificări suplimentare sau alte documente suport din partea Proprietarului, termenul de 30 de zile pentru plata facturii se suspendă. Repunerea în termen se face de la momentul îndeplinirii condițiilor de formă și de fond ale facturii.

**8. AJUSTAREA PREŢULUI**

**8.1** Preţurile unitare **sunt ferme** şi nu pot fi ajustate pe toată perioada de derulare a contractului.

**9. FOLOSINȚA SPAȚIULUI**

**9.1.** Prin prezentul Contract, Proprietarul transmite chiriașului un drept de folosință  asupra Spațiului închiriat.

**9.2.** Chiriașul este obligat sa folosească Spațiul închiriat  cu prudență și diligența unui proprietar, potrivit destinației sale.

**9.3.** Reparațiile locative, de întreținere curentă, sunt în sarcina Proprietarului.

**10. OBLIGATIILE PROPRIETARULUI**

**10.1.**Proprietarul se obligă să predea Spațiul închiriat Chiriașului pe baza unui proces-verbal de predare primire.

**10.2.**Proprietarul se obligă să respecte termenul pentru care a fost închiriat Spațiul.

**10.3.**Proprietarul se obligă să asigure chiriașului liniștita și utila folosință a Spațiului închiriat pe toată durata de valabilitate a contractului.

**10.4.**Proprietarul se obligă să mențină Spațiul închiriat în stare corespunzătoare de folosință pe toată durata de valabilitate a contractului, conform destinației și cu respectarea calităților convenite de Părți. În acest scop, Proprietarul este obligat să efectueze, pe cheltuiala sa, toate reparațiile necesare pentru a menține Spațiul  în stare corespunzătoare de întrebuințare pe toată durata Contractului, conform destinației Spațiului închiriat.

**10.5.**Proprietarul se obligă să pună la dispoziția Chiriașului, la data semnării Contractului, următoarele documente: (i) copia actelor care atestă dreptul de proprietate al Chiriașului asupra spațiului închiriat; (ii) copia documentației cadastrale ale spațiului închiriat; (iii) un certificat fiscal al Spațiului închiriat care să ateste inexistența unor creanțe bugetare.

**10.6.**Proprietarul se obligă să asigure suport Chiriașului, prin punerea la dispoziția acestuia a oricăror documente solicitate de către autorități, ori de câte ori se va impune, pe toată durata de valabilitate a Contractului.

**10.7.**Proprietarul se obligă să asigure accesul la utilități și să nu întreprindă nicio acțiune de natură a întrerupe furnizarea utilităților (ex: electricitate, agent termic etc.) aferente Spațiului închiriat, pe perioada de valabilitate a Contractului.

**10.8.**Proprietarul se obligă să plătească toate datoriile ce îi revin potrivit legii, în calitate de Proprietar (impozite și alte sarcini de natură fiscală), precum și cota parte aferentă serviciilor/utilităților părților comune ale imobilului care conține Spațiul închiriat.

**11. OBLIGATIILE CHIRIAȘULUI**

**11.1.**Chiriașul se obligă să preia Spațiul închiriat la data semnării procesului-verbal de predare-primire.

**11.2.**Chiriașul se obligă să plătească  chiria în cuantumul și la termenele stabilite în prezentul Contract.

**11.3.**Chiriașul se obligă să nu schimbe destinația Spațiului închiriat fără acordul scris al Proprietarului.

**11.4.**Chiriașul se obligă să nu cesioneze Contractul și să nu subînchirieze Spațiul închiriat sau vreo parte a Spațiului închiriat fără acordul scris al proprietarului.

**11.5.**Chiriașul se obligă să întrețină Spațiul închiriat ca un bun proprietar și să nu efectueze nici un fel de acte care ar putea conduce la deteriorarea acestuia, în caz contrar fiind obligat la plata echivalentului lor la încetarea Contractului.

**11.6.**Chiriașul se obligă să permită examinarea Spațiul închiriat de către Proprietar la intervale de timp rezonabile în raport cu natura și destinația bunului, precum și de către cei care doresc să îl cumpere sau care, la încetarea Contractului, doresc să îl ia în locațiune, fără însă ca prin aceasta să i se cauzeze o stânjenire nejustificată a folosinței bunului.

**11.7.**Chiriașul se obligă să restituie Spațiul închiriat la încetarea contractului în starea în care i-a fost predat, exceptând uzura normală, pe bază de proces–verbal de restituire încheiat între Părți.

**11.8.**Chiriașul se obligă să respecte normele în vigoare privind prevenirea și stingerea incendiilor.

**11.9.**Chiriașul va fi răspunzător pentru orice stricăciune adusă Spațiului închiriat rezultată din utilizarea necorespunzătoare a acestuia. Chiriașul va răspunde față de proprietar și față de orice altă persoană pentru prejudiciile cauzate prin producerea unor incendii în spațiul închiriat.

**12.ÎNCETAREA CONTRACTULUI**

**12.1.**Prezentul contract va înceta:

**12.1.1.**La expirarea termenului contractual pentru care a fost încheiat, dacă părțile nu convin prelungirea acestuia prin acord expres de voință;

**12.1.2.**Prin acordul părților;

**12.1.3.**Prin vânzarea spațiului închiriat;

**12.1.4.**Prin rezilierea acestuia în caz de neexecutare culpabilă a obligațiilor contractuale de către una din Părți;

**12.1.5.**Prin denunțarea unilaterală ce se face cu un preaviz de 30 zile de către partea interesată;

**12.1.6.**În caz de forță majoră, așa cum este definită de legea română;

**12.1.7.**În urma pieirii Spațiului închiriat.

**12.2.**Prezentul contract se desființează de drept, fără somație și fără punere în întârziere, dacă în termen de 30 zile de la data scadenței plății chiriei, Chiriașul nu a efectuat în mod valabil plata integrală.

**12.3.**Chiriașul se obligă să elibereze și să permită reintrarea Proprietarului în posesia Spațiului închiriat la data încetării Contractului. Părțile vor întocmi și vor semna procesul verbal de restituire, care constituie Anexa nr.3 la prezentul Contract,  în care vor descrie în mod detaliat starea în care Chiriașul a restituit imobilul.

**13. COMUNICAREA ÎNTRE PĂRȚI**

**13.1.**Orice comunicare între părţi referitoare la îndeplinirea prezentului contract se redactează în scris şi se depune personal de parte (Chiriaș, Proprietar) sau expediată prin scrisoare recomandată cu confirmare de primire sau prin servicii de curierat dacă se asigură confirmarea primirii documentului.

**13.2.**Comunicările între părţi se pot face şi prin e-mail, cu condiţia confirmării în scris a primirii comunicării.

**13.3.**Orice document în format letric sau electronic trebuie înregistrat atât în momentul transmiterii, cât şi în momentul primirii.

**13.4.**Reprezentanţii autorizaţi ai Părţilor desemnaţi sunt:

**13.4.1.**Reprezentantul Chiriașului desemnat pentru monitorizarea implementării contractului este:

**Reprezentant: ……………………………………..**,funcţia: ………………………………………., telefon: …………………., adresa de e-mail: ………………………………

**13.4.2.**Reprezentantul Proprietarului pentru implementarea contractului este:

**Reprezentant: ……………,** funcţia ……………….., telefon: ………….., adresa de e-mail: …………….

**13.5.**Înlocuirea reprezentanţilor desemnaţi la art. 13.4. se face prin notificare cu respectarea prevederilor art. 13.1.

**13.6.**Prezentul contract poate fi modificat prin acordul scris al Chiriașului şi al Proprietarului, în condiţiile legislaţiei în vigoare.

**14. PRELUCRAREA DATELOR CU CARACTER PERSONAL**

**14.1.**Colectarea, prelucrarea și stocarea/arhivarea datelor cu caracter personal se vor realiza în conformitate cu prevederile Regulamentului nr. 679/2016, precum și cu respectarea legislației naționale în materie, realizării scopului contractului, precum și în scop statistic.

**14.2.** Datele cu caracter personal, așa cum sunt clasificate în Regulamentul (UE) 679 / 2016, vor fi prelucrate în acord cu legislația menționată pe toată perioada contractuală, inclusiv pe perioada de verificare și urmărire a obiectivelor contractuale, în scopul și temeiul legal pentru care s-a perfectat prezentul contract.

**14.3.** Părțile contractuale vor lua măsuri tehnice și organizatorice adecvate, potrivit propriilor atribuții și competențe instituționale, în vederea asigurării unui nivel corespunzător de securitate a datelor cu caracater personal, fie că este vorba despre prelucrare, reprelucrare sau transfer către terți ori publicare pe surse publice interne sau externe.

**14.4.** Părțile contractuale vor asigura potrivit propriilor atribuții și competențe instituționale toate condițiile tehnice și organizatorice pentru păstrarea confidențialității, integrității și disponibilității datelor cu caracter personal.

**14.5.** Părțile contractuale se vor informa și notifica reciproc cu privire la orice încălcare a securității prelucării datelor cu caracter personal din prezentul contract, în vederea adoptării de urgență a măsurilor tehnice și organizatorice ce se impun și în vederea notificării Autorității Naționale de Supraveghere a Prelucării Datelor cu Caracter Personal (A.N.S.P.D.C.P.), conform obligațiilor ce decurg din prevederile Regulamentului (UE) nr. 679/2016.

**14.6.** Părțile contractuale, prin reprezentații desemnați să prelucreze datele cu caracter personal din actualul contract și acte adiționale, în îndeplinirea scopului principal sau secundar al prezentului contract sau al actelor adiționale, vor întocmi evidențele activităților de prelucrare conform art. 30 din Regulementul (UE) nr. 679/2016, precum și a consimțământului persoanelor vizate făcând dovada acestora în scris și format electronic ori de câte ori vor fi solicitate de către A.N.S.P.D.C.P.

**15. CLAUZA DE CONFIDENȚIALITATE**

**15.1.**Părțile se obligă să nu dezvăluie, furnizeze sau utilizeze în mod necorespunzător informațiile de care au luat cunoștință pe parcursul derulării procedurii inițiate pentru încheierea Contractului, precum și în timpul și pe parcursul derulării prezentului Contract, indiferent de suportul informațiilor prin care acestea au fost dezvăluite.

**15.2.**Obligația de confidențialitate nu va subzista în cazul în care datele/informațiile rezultate din și în legătură cu prezentul contract vor fi solicitate și comunicate unei autorități publice și/sau terților potrivit prevederilor legale.

**16. ALTE CLAUZE**

**16.1.**Forța majoră înlătură răspunderea părții care o invocă. Cazul fortuit nu este cauza exoneratoare de răspundere pentru partea care îl invocă.

**16.2.**Prezentul Contract va putea fi amendat ori modificat numai prin act adițional semnat de către reprezentanții autorizați ai ambelor Părți. Orice act adițional încheiat de părți va face parte integrantă din Contract.

**16.3.**În ipoteza în care o parte a unei clauze este considerată nelegală, nulitatea nu va afecta decât acea parte a clauzei, restul dispozițiilor rămânând pe deplin aplicabile.

**16.4.**Dispozițiile prezentului Contract se completează cu prevederile Codului civil, cu toate reglementările legale în vigoare referitoare la contractele de închiriere, inclusiv prevederile reglementărilor fiscale.

**17. SOLUŢIONAREA LITIGIILOR**

**17.1** Părţile contractante vor depune toate eforturile pentru a rezolva pe cale amiabilă, prin tratative directe, orice situație litigioasă apărută în legătură cu îndeplinirea contractului.

**17.2** În termen de maximum 5 zile de la apariţia unui potențial litigiu, părţile se vor notifica reciproc în scris asupra conduitei adoptate, precum şi cu privire la soluţiile propuse pentru rezolvarea acestuia. Fiecare parte are obligaţia de a răspunde în termen de 5 zile de la cererea transmisă de cealaltă parte referitor la soluţionarea pe cale amiabilă a disputei. În cazul în care vor considera necesar, părţile se pot întâlni în scopul soluţionării aspectelor divergente.

**17.3**Dacă după 5 zile de la începerea acestor tratative directe, părţile nu reuşesc să rezolve în mod amiabil o divergenţă referitoare la contract, fiecare parte poate solicita ca disputa să se soluţioneze de către instanţa judecătorească competentă, potrivit dispozițiilor legale în vigoare.

**19. LEGEA APLICABILĂ SI LIMBA CONTRACTULUI**

**19.1.** Legea care guvernează acest contract şi în conformitate cu care acesta este interpretat este legea română**.**

**19.2.**Limba care guvernează prezentul contract este limba română.

**20. DISPOZIŢII FINALE**

Prezentul contract a fost încheiat astăzi ……………..,  în 3 (trei) exemplare originale, câte unul pentru fiecare parte și un exemplar pentru înregistrare la organele fiscale.

**CHIRIAȘ                                                                               PROPRIETAR**

     AUTORITATEA PENTRU                                                 …………………………………………..

   DIGITALIZAREA ROMÂNIEI

**Anexa nr. 1**

**Proces-verbal de predare–primire**

pentru spațiul de depozitare situat în ……………….., str. ………………….., nr. …………, județ ……………

**Partile contractante:**

**1.1. ………………………….**., cu sediul în …………………………………………………………………., nr. telefon ……………………, fax ……………………. , e-mail ………………… nr. de inreg. în registrul comerțului ……………………………….., cod fiscal …………………………, reprezentată prin …………………………… , avînd funția de …………………….. , în calitate de **Proprietar** pe de o parte,

și

**1.2. AUTORITATEA PENTRU DIGITALIZAREA ROMÂNIEI**, cu sediul în București, Bd. Libertății nr. 14, sector 5, nr. telefon 0374541179, fax 021.305.28.99, email contact@adr.gov.ro, cod fiscal RO42283735, cont RO58TREZ7050G330800XXXX, deschis la Trezoreria Sector 5 , reprezentat prin ………………………. având funcția de ……………….., în calitate de **Chiriaș,** pe de altă parte.

în conformitate cu Contractul de închiriere nr………………,

Părțile confirmă că, la data încheierii acestui Proces-verbal de predare – primire, spațiul de depozitare este pe deplin funcțional și în stare bună, cu excepția următoarelor aspecte și deficiențe minore:

………………………………………………………………………………………………………………………………. ………………………………………………………………………………………………………………………………. ………………………………………………………………………………………………………………………………. ……………………………………………………………………………………………………………………………….

**PROPRIETAR                                                             CHIRIAȘ**

**Anexa nr. 2**

**Proces-verbal de restituire**

pentru spațiul de depozitare situat în ……………….., str. ………………….., nr. …………, județ ……………

**Partile contractante:**

**1.1. ………………………….**., cu sediul în …………………………………………………………………., nr. telefon ……………………, fax ……………………. , e-mail ………………… nr. de inreg. în registrul comerțului ……………………………….., cod fiscal …………………………, reprezentată prin …………………………… , avînd funția de …………………….. , în calitate de **Proprietar** pe de o parte,

și

**1.2. AUTORITATEA PENTRU DIGITALIZAREA ROMÂNIEI**, cu sediul în București, Bd. Libertății nr. 14, sector 5, nr. telefon 0374541179, fax 021.305.28.99, email contact@adr.gov.ro, cod fiscal RO42283735, cont RO58TREZ7050G330800XXXX, deschis la Trezoreria Sector 5 , reprezentat prin ………………………. având funcția de ……………….., în calitate de **Chiriaș,** pe de altă parte.

în conformitate cu Contractul de închiriere nr………………,

Părțile confirmă că, la data încheierii acestui Proces-verbal de restituire, spațiul de depozitare este pe deplin funcțional și în stare bună, cu excepția următoarelor aspecte și deficiențe minore:

………………………………………………………………………………………………………………………………. ………………………………………………………………………………………………………………………………. ………………………………………………………………………………………………………………………………. ……………………………………………………………………………………………………………………………….

**CHIRIAȘ PROPRIETAR**